Soos 'n blom na die son draai – NG Welfare
Soos 'n blom na die son draai
Juis hierdie gedigte was vir my 'n inspirasie vir Kerstyd 2016.
Ek beleef hier kort voor Kersfees of die meeste mense tans in 'n donker seisoen leef. Die tweede gedig waarna ek wil verwys is Elisabeth Eybers se aandskemering, die smoorgewas, wat elke tingerplant verteer. So was dit ook met die eerste Kersfees.
Die profeet Jesaja het voorspel: Die volk wat in die donkerte leef het 'n groot lig gesien. Dit is ook met Kersfees 2016 waar.
Jesus, God uit God en Lig uit Lig, het ons duisternis betree. Hy was God se opslag-sonneblom wat ten spyte van die donkerte, ten volle toegerus was met absolute geel. Van aangesig tot aangesig het Hy namens ons, eendaglelies in die woestyn, God se son aangegaap. En al het Hy op die donker Vrydag weerloos verdroog (soos baie van NG Welsyn se kliënte wat u hierdie jaar gehelp het), was Hy God se sonneblom uit Bethlehem.
Op die Derde dag het hy uitgespruit en soos 'n blom na die son gedraai.
Kom ons saai onsself opnuut in God se NG Welsyn-tuin. Kom ons saai weer ons gawes en ons dankoffers – al is dit onder trane – in God se oesland.